Jabarkan Taksonomi dari Cuora galbinifrons dalam bahasa melayu

C. g. galbinifrons pertama kali direkodkan oleh Bourret pada tahun 1939, tetapi spesimen pertamanya mengambil masa sehingga 40 tahun untuk diimport dari Eropah dan Amerika Syarikat. Subspesies ini mendiami selatan wilayah Guangxi, China, Vietnam utara, dan sebahagian utara Laos dan Pulau Hainan (China). Populasi dari Hainan pernah dianggap sebagai spesies berlainan atau subspesies, C. (galbinifrons) hainanensis. Li, 1958, tidak menyedari mengenai penemuan yang dilakukan oleh Bourret (1939) mengenai C. galbinifrons dan mempercayai  subspesies baru, Cuora flavomarginata adalah satu-satunya spesies Cuora yang diketahui mempunyai persamaan. Menurut sesetengah penemuan, spesies Hainan tidak semestinya memiliki plastrons gelap (yang selalunya terdapat pada C. g. galbinifrons), namun lebih cerah. Tambahan pula, karapas mereka menunjukkan terdapat bintik-bintik pigmen merah dan coklat. Kajian genetik dan morfologi menunjukkan haiwan ini adalah sinonim dengan C.g. galbinifrons.

Kura kura katup Punggung Berbunga, (Cuora (galbinifrons) bourreti) wujud di Vietnam tengah dan Laos, dan kemungkinan di timur laut Kemboja, dan yang membezakannya dengan spesies utama adalah corak pada plastron, di mana hanya terdapat tompokan gelap atau kadangkala tiada langsung.

Disenaraikan sebagai subspesies C. galbinifrons, kajian genetik menunjukkan terdapat perbezaan, kemungkinan berlainan spesies, contohnya, Cuora bourreti  dengan Cuora picturata, pernah dianggap sebagai subspesies C. galbinifrons. Bagaimanapun, kajian ostelogik menunjukkan bahawa C. g. bourreti adalah subspesies C. galbinifrons. Hal ini disulitkan lagi dengan pertindihan kawasan habitat mereka di utara-tengah Vietnam menyebabkan intergradasi dan muncul populasi kacukan antara C. g. galbinifrons dan C. g. bourreti. Status C. picturata masih lagi kabur, samaada secara morfologi dan fenotipikal antara pengkaji dan mereka beranggapan ia ialah subspesies C. galbinifrons. Walau bagaimanapun, ia masih mempunyai kaitan.

Spesimen kacukan dari utara dan tengah Vietnam dengan Cuora mouhotii jantan menghasilkan subspesies yang dikenali sebagai Cuora serrata.